ระเบียบ กระเบียบ ก.พ.ว่าด้วยการรายงานเกี่ยวกับการดำเนินการทางวินัยและการออกจากราชการของข้าราชการพลเรือนสามัญพ.ศ. ๒๕๓๕[๑] อาศัยอำนาจตามความในมาตรา ๘ (๕) (๗) มาตรา ๑๐๙ และมาตรา ๑๒๑แห่งพระราชบัญญัติระเบียบข้าราชการพลเรือน พ.ศ. ๒๕๓๕ ก.พ. ออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบ ก.พ. ว่าด้วยการรายงานเกี่ยวกับการดำเนินการทางวินัยและการออกจากราชการของข้าราชการพลเรือนสามัญพ.ศ. ๒๕๓๕ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓เมื่อผู้บังคับบัญชาได้ดำเนินการทางวินัยแก่ข้าราชการพลเรือนสามัญผู้ใดในกรณีกล่าวหาว่ากระทำผิดวินัยอย่างไม่ร้ายแรงและสั่งยุติเรื่อง งดโทษ หรือลงโทษภาคทัณฑ์ ตัดเงินเดือนหรือลดขั้นเงินเดือนหรือลงโทษหรือลงทัณฑ์ตามกฎหมายว่าด้วยวินัยข้าราชการในส่วนราชการใดโดยเฉพาะแก่ผู้นั้นไปแล้วให้รายงานการดำเนินการทางวินัยนั้นต่อผู้บังคับบัญชาของข้าราชการพลเรือนสามัญผู้นั้นซึ่งเป็นผู้มีอำนาจตามมาตรา๑๐๓ และมีตำแหน่งเหนือตนตามลำดับจนถึงอธิบดี หรือรัฐมนตรีเจ้าสังกัดตามมาตรา ๑๐๙วรรคหนึ่ง แล้วแต่กรณีการรายงานตามวรรคหนึ่งสำหรับในราชการบริหารส่วนภูมิภาคให้รายงานตามลำดับจนถึงผู้ว่าราชการจังหวัดแล้วจึงรายงานต่อไปยังอธิบดีผู้บังคับบัญชาของข้าราชการพลเรือนสามัญผู้นั้นการรายงานของผู้บังคับบัญชาที่ได้ดำเนินการทางวินัยตามวรรคหนึ่งให้รายงานพร้อมทั้งส่งสำเนาคำสั่งและสำนวนการสอบสวนหรือเอกสารการพิจารณาไปด้วยภายในห้าวันทำการนับแต่วันที่สั่งข้อ ๔ให้ผู้บังคับบัญชาที่ได้รับรายงานตามข้อ ๓ พิจารณาดำเนินการตามอำนาจหน้าที่ให้เสร็จและรายงานการดำเนินการทางวินัยนั้นต่อไปตามลำดับภายในสามสิบวันนับแต่วันที่ได้รับรายงานในกรณีที่รายงานเลยกำหนดเวลาตามวรรคหนึ่งให้รายงานเหตุที่พิจารณาดำเนินการไม่ทันตามกำหนดเวลานั้นไปด้วยข้อ ๕เมื่อผู้บังคับบัญชาได้สั่งแต่งตั้งคณะกรรมการขึ้นทำการสอบสวนข้าราชการพลเรือนสามัญผู้ใดในกรณีกล่าวหาว่ากระทำผิดวินัยอย่างร้ายแรงตามมาตรา๑๐๒ วรรคสอง หรือมาตรา ๑๐๙ วรรคสามหรือสั่งให้ข้าราชการพลเรือนสามัญผู้ใดพักราชการหรือให้ออกจากราชการไว้ก่อนตามมาตรา๑๐๗ แล้ว ให้ส่งสำเนาคำสั่งนั้นอย่างละ ๓ ฉบับ ไปยังสำนักงาน ก.พ.ภายในห้าวันทำการนับแต่วันที่ออกคำสั่งทั้งนี้ เพื่อประโยชน์ในการติดตามเร่งรัดการสอบสวนในกรณีที่ผู้ว่าราชการจังหวัดเป็นผู้สั่งให้ส่งสำเนาคำสั่งตามวรรคหนึ่งไปให้อธิบดี ตามมาตรา ๑๐๙ วรรคหนึ่งอีกส่วนหนึ่งด้วยเมื่อการสอบสวนเสร็จให้ผู้สั่งแต่งตั้งคณะกรรมการสอบสวนแจ้งสำนักงาน ก.พ.ทราบภายในห้าวันทำการนับแต่วันที่ได้รับรายงานการสอบสวนในกรณีที่สั่งให้ผู้ถูกสั่งพักราชการหรือให้ออกจากราชการไว้ก่อนกลับเข้ารับราชการให้ส่งสำเนาคำสั่งนั้น ๓ ฉบับ ไปยังสำนักงาน ก.พ.ภายในห้าวันทำการนับแต่วันที่ออกคำสั่ง และให้นำวรรคสองมาใช้บังคับด้วยข้อ ๖ในกรณีที่ผู้ว่าราชการจังหวัดได้สั่งแต่งตั้งคณะกรรมการสอบสวนตามมาตรา ๑๐๒วรรคสองหรือมาตรา ๑๐๙ วรรคสาม หรือดำเนินการทางวินัยโดยกล่าวหาเป็นกรณีความผิดวินัยอย่างร้ายแรงที่ปรากฏชัดแจ้งตามกฎก.พ. ออกตามความในมาตรา ๑๐๒ แก่ข้าราชการพลเรือนสามัญผู้ใดและสั่งยุติเรื่อง งดโทษหรือลงโทษผู้นั้น หรือสั่งให้ผู้นั้นออกจากราชการไปแล้วให้รายงานการดำเนินการทางวินัยหรือการสั่งให้ออกจากราชการนั้นไปยังอธิบดี ตามมาตรา๑๐๙ วรรคหนึ่ง พร้อมทั้งส่งสำเนาคำสั่งและสำนวนการสอบสวนหรือเอกสารการพิจารณาไปด้วยภายในห้าวันทำการนับแต่วันที่สั่งข้อ ๗เมื่อผู้บังคับบัญชาได้สั่งแต่งตั้งคณะกรรมการสอบสวนหรือดำเนินการตามมาตรา๑๑๔ (๔) หรือมาตรา ๑๑๕ แก่ข้าราชการพลเรือนสามัญผู้ใดไปแล้ว ให้ดำเนินการตามข้อ ๕และข้อ ๖ โดยอนุโลมข้อ ๘เมื่อผู้ว่าราชการจังหวัดได้สั่งให้ข้าราชการพลเรือนสามัญผู้ใดออกจากราชการตามมาตรา ๕๔ มาตรา ๖๗ มาตรา ๑๑๔ มาตรา ๑๑๗ มาตรา ๑๑๘ หรือมาตรา ๑๒๓ ไปแล้วให้ดำเนินการตามข้อ ๖ โดยอนุโลมข้อ ๙เมื่ออธิบดีได้ดำเนินการทางวินัยหรือสั่งให้ออกจากราชการ หรือได้รับรายงานตามมาตรา๑๐๙ วรรคหนึ่ง หรือตามพระราชบัญญัติระเบียบข้าราชการพลเรือน พ.ศ. ๒๕๑๘ มาตรา ๙๒วรรคหนึ่ง และได้พิจารณาดำเนินการตามอำนาจหน้าที่ รวมทั้งเห็นชอบกับการดำเนินการทางวินัยหรือการสั่งให้ออกจากราชการแล้วให้รายงานไปยัง ก.พ. ในกรณี ดังต่อไปนี้ คือ(๑) กรณีที่สั่งลงโทษปลดออกจากราชการตามมาตรา ๑๐๔หรือสั่งลงโทษให้ออกจากราชการตามกฎหมายว่าด้วยระเบียบข้าราชการพลเรือนที่ใช้อยู่ก่อนวันที่พระราชบัญญัติระเบียบข้าราชการพลเรือนพ.ศ. ๒๕๓๕ ใช้บังคับ(๒) กรณีที่ดำเนินการทางวินัยในกรณีกล่าวหาว่ากระทำผิดวินัยอย่างร้ายแรงแก่ข้าราชการพลเรือนสามัญผู้ใดแล้วไม่มีการลงโทษทางวินัยอย่างร้ายแรง ในเรื่องดังต่อไปนี้ก. เรื่องที่คณะกรรมการ ป.ป.ป.มีมติและแจ้งว่าเรื่องที่สอบสวนมีมูลว่าผู้นั้นกระทำผิดวินัยอย่างร้ายแรงข. เรื่องที่สำนักงานตรวจเงินแผ่นดินตรวจสอบและแจ้งว่าผู้นั้นมีพฤติการณ์น่าเชื่อว่าเป็นการทุจริตค.เรื่องที่เกิดการทุจริตหรือการเสียหายแก่ทรัพย์สินของทางราชการตามระเบียบว่าด้วยความรับผิดชอบของข้าราชการในทางแพ่งของกระทรวงการคลังง. เรื่องที่มีระเบียบของทางราชการ มติคณะรัฐมนตรี หรือมติก.พ. กำหนดหลักเกณฑ์เกี่ยวกับการพิจารณาความผิด หรือการกำหนดโทษตามลักษณะเรื่องที่ ก.พ. กำหนด(๓) กรณีที่สั่งให้กลับเข้ารับราชการตามมาตรา ๑๐๗ มาตรา ๑๐๙วรรคสี่ หรือมาตรา ๑๒๑ วรรคสอง(๔) กรณีที่สั่งให้ออกจากราชการ ตามมาตรา ๑๑๖หรือสั่งให้ออกจากราชการตามพระราชบัญญัติระเบียบข้าราชการพลเรือน พ.ศ. ๒๕๑๘ มาตรา๙๘ หรือตาม(๕) ในกรณีที่สั่งตามมติของ อ.ก.พ. กระทรวง ตามมาตรา ๑๐๔(๑) มาตรา ๑๐๙ วรรคสี่ มาตรา ๑๑๔ (๔) มาตรา ๑๑๕ หรือมาตรา ๑๒๑ วรรคหนึ่งและวรรคสองเว้นแต่กรณีสั่งไล่ออกจากราชการตามมาตรา ๑๐๔ หรือไล่ออกหรือปลดออกจากราชการตามกฎหมายว่าด้วยระเบียบข้าราชการพลเรือนที่ใช้อยู่ก่อนวันที่พระราชบัญญัติระเบียบข้าราชการพลเรือนพ.ศ. ๒๕๓๕ ใช้บังคับ(๖) เมื่อมีกรณีที่จะต้องรายงานไปยัง ก.พ. ตาม (๑) (๒) (๓)(๔) หรือ (๕) สำหรับข้าราชการพลเรือนสามัญในเรื่องใด ถ้าเรื่องนั้นมีผู้ถูกดำเนินการทางวินัยหรือถูกสอบสวน หรือดำเนินการตามมาตรา ๑๑๔ (๔) หรือมาตรา ๑๑๕ ร่วมกันหลายคน แม้สำหรับบางคนจะไม่ต้องด้วยกรณีตาม(๑) (๒) (๓) (๔) หรือ (๕) ก็ให้รายงานไปยัง ก.พ. ทุกคน(๗) กรณีที่ผู้ถูกลงโทษทางวินัยอุทธรณ์คำสั่งต่อ ก.พ.ตามมาตรา ๑๒๕ (๔) หรือมาตรา ๑๒๖ หรือกรณีที่ผู้ถูกสั่งให้ออกจากราชการได้ร้องทุกข์ต่อก.พ. ตามมาตรา ๑๒๙ และให้นำ (๖) มาใช้บังคับโดยอนุโลมด้วยข้อ ๑๐เมื่ออธิบดีได้ดำเนินการตามมาตรา ๑๑๔ (๔) หรือมาตรา ๑๑๕ แก่ข้าราชการพลเรือนสามัญผู้ใดหรือได้รับรายงานตามมาตรา ๑๐๙ วรรคหนึ่ง เกี่ยวกับการดำเนินการดังกล่าวและได้พิจารณาดำเนินการตามอำนาจหน้าที่ รวมทั้งเห็นชอบกับการดำเนินการแล้วให้รายงานไปยังก.พ.ข้อ ๑๑เมื่อนายกรัฐมนตรี หรือรัฐมนตรีเจ้าสังกัด หรือปลัดกระทรวง ได้ดำเนินการทางวินัยหรือดำเนินการตามมาตรา๑๑๔ (๔) หรือมาตรา ๑๑๕ หรือสั่งให้ออกจากราชการตามมาตรา ๑๑๖หรือรัฐมนตรีเจ้าสังกัด หรือปลัดกระทรวงได้สั่งให้ออกจากราชการ ตามมาตรา ๕๔ มาตรา๖๗ มาตรา ๑๑๗ หรือมาตรา ๑๒๓ แก่ข้าราชการพลเรือนสามัญผู้ใด หรือรัฐมนตรีเจ้าสังกัดได้รับรายงานตามมาตรา๑๐๙ วรรคหนึ่ง เกี่ยวกับการดำเนินการดังกล่าว หรือปลัดกระทรวงได้รับรายงานตามมาตรา๑๐๙ วรรคหนึ่งเกี่ยวกับการดำเนินการดังกล่าวแก่ข้าราชการพลเรือนสามัญในสำนักงานปลัดกระทรวงหรือสำนักงานปลัดทบวงแล้วแต่กรณี และได้พิจารณาดำเนินการตามอำนาจหน้าที่ รวมทั้งเห็นชอบกับการดำเนินการแล้วให้รายงานไปยัง ก.พ. เว้นแต่กรณีสั่งไล่ออกจากราชการตามมาตรา ๑๐๔ หรือไล่ออกหรือปลดออกจากราชการตามกฎหมายว่าด้วยระเบียบข้าราชการพลเรือนที่ใช้อยู่ก่อนวันที่พระราชบัญญัติระเบียบข้าราชการพลเรือนพ.ศ. ๒๕๓๕ ใช้บังคับข้อ ๑๒เมื่ออธิบดีได้ดำเนินการทางวินัยหรือสั่งให้ออกจากราชการแก่ข้าราชการพลเรือนสามัญผู้ใดหรือได้รับรายงานตามมาตรา ๑๐๙ วรรคหนึ่ง เกี่ยวกับการดำเนินการทางวินัยหรือการสั่งให้ออกจากราชการและได้พิจารณาดำเนินการตามอำนาจหน้าที่ รวมทั้งเห็นชอบกับการดำเนินการดังกล่าวแล้วให้รายงานไปยัง อ.ก.พ. กระทรวง เว้นแต่กรณีตามข้อ ๙ กรณีสั่งให้ออกจากราชการตามมาตรา๑๑๔ มาตรา ๑๑๕ มาตรา ๑๑๘ และกรณีสั่งไล่ออกจากราชการตามมาตรา ๑๐๔หรือไล่ออกหรือปลดออกจากราชการตามกฎหมายว่าด้วยระเบียบข้าราชการพลเรือนที่ใช้อยู่ก่อนวันที่พระราชบัญญัติระเบียบข้าราชการพลเรือนพ.ศ. ๒๕๓๕ ใช้บังคับการสั่งลงโทษหรือลงทัณฑ์ทางวินัย หรือสั่งให้ออกจากราชการที่รายงานอ.ก.พ. กระทรวงตามวรรคหนึ่ง ให้กรมเจ้าสังกัดรายงานไปยัง ก.พ.เพื่อประโยชน์เกี่ยวกับการทะเบียนประวัติของข้าราชการพลเรือน โดยส่งสำเนาคำสั่ง ๓ฉบับ ไปให้สำนักงาน ก.พ. พร้อมกับที่รายงานไปยัง อ.ก.พ. กระทรวงด้วยข้อ ๑๓ให้อธิบดี หรือปลัดกระทรวง หรือรัฐมนตรีเจ้าสังกัด ที่ได้รับรายงานตามข้อ ๙ข้อ ๑๐ ข้อ ๑๑ หรือข้อ ๑๒ แล้วแต่กรณี พิจารณาดำเนินการตามอำนาจหน้าที่ให้เสร็จโดยเร็วแล้วรายงานไปยังก.พ. หรือ อ.ก.พ. กระทรวง แล้วแต่กรณีการรายงาน ก.พ. ตามข้อ ๙ ข้อ ๑๐ ข้อ ๑๑ และการรายงาน อ.ก.พ.กระทรวง ตามข้อ ๑๒ ให้ส่งสำเนาคำสั่ง ๓ ฉบับ และสำนวนการสอบสวนหรือเอกสารการพิจารณาไปด้วยภายในสิบวันทำการนับแต่วันที่ออกคำสั่งหรือวันที่ได้พิจารณาดำเนินการตามอำนาจหน้าที่เสร็จแล้วแต่กรณีการรายงานตามวรรคหนึ่งสำหรับกรณีของข้าราชการพลเรือนสามัญผู้ใด ให้แสดงประวัติของผู้นั้นเกี่ยวกับอายุตัวอายุราชการ ประวัติการรับราชการ การดำรงตำแหน่งและอัตราเงินเดือนประวัติการได้รับโทษหรืองดโทษทางวินัยของผู้นั้น ไปประกอบการพิจารณาด้วยข้อ ๑๔การสั่งไล่ออกจากราชการตามมาตรา ๑๐๔ หรือไล่ออกหรือปลดออกจากราชการตามกฎหมายว่าด้วยระเบียบข้าราชการพลเรือนที่ใช้อยู่ก่อนวันที่พระราชบัญญัติระเบียบข้าราชการพลเรือนพ.ศ. ๒๕๓๕ ใช้บังคับ ให้กระทรวง ทบวง หรือกรม แล้วแต่กรณี รายงานไปยัง ก.พ.เพื่อประโยชน์เกี่ยวกับการทะเบียนประวัติของข้าราชการพลเรือน โดยส่งสำเนาคำสั่ง ๓ฉบับ ไปให้สำนักงาน ก.พ. ภายในห้าวันทำการนับแต่วันที่ออกคำสั่งหรือวันที่ได้พิจารณาดำเนินการตามอำนาจหน้าที่เสร็จแล้วแต่กรณีข้อ ๑๕ให้เลขาธิการ ก.พ. รักษาการตามระเบียบนี้ประกาศ ณ วันที่ ๒ ธันวาคม พ.ศ. ๒๕๓๕ชวน หลีกภัยนายกรัฐมนตรีประธาน ก.พ.จุฑามาศ/ปรับปรุง๑๓ มกราคม ๒๕๕๙[๑] ราชกิจจานุเบกษา.เล่ม ๑๐๙/ตอนที่ ๑๒๐/หน้า ๓๐/๑๘ ธันวาคม ๒๕๓๕